Årsrapport 2014 for Favrskov Brandvæsen 
Sagsfremstilling 
108.                Årsrapport 2014 for Favrskov Brandvæsen - Åbent 
  
  
SAGENS INDHOLD 
Det fremgår af den godkendte plan for Risikobaseret Dimensionering af Favrskov Brandvæsen, at der hvert år skal 
udarbejdes en årsrapport som opfølgning på det af Byrådet fastsatte serviceniveau. På den baggrund har Favrskov 
Brandvæsen udarbejdet ”Årsrapport 2014 for Favrskov Brandvæsen”. 
  
VURDERING 
Formålet med årsrapporten er at give et overblik over Favrskov Brandvæsens virksomhed, samt belyse om de af 
Byrådet fastsatte servicemål overholdes. Desuden er opfølgningen et værktøj i vurderingen af, om nuværende 
målsætninger og målparametre skal revideres. 
  
Fra Årsrapport 2014, der vedlægges dagsordenen som bilag, skal fremhæves; 
  
· Antal udrykninger for 2014 er opgjort til i alt 212 udrykninger. Der er således tale om et fald i forhold til 2013, hvor 
der blev registreret 233 udrykninger. Set over de sidste fem år har der i gennemsnit været 218 udrykninger om året. 
Der har været flere udkald til reelle brande, hvoraf nogle dog har været falske alarmer. Der var 36 udkald til blinde 
alarmer, hvilket er et fald i forhold til tidligere år, hvor vi kørte mellem 42 og 65 gange. 
· På udkald til brand- og miljøopgaver, har vi i 2014 kørt mere end landsgennemsnittet. For miljøuheld ligger vi over 
landsgennemsnittet med 4 %, hvor målet er, at antal udrykninger til miljøuheld ikke må overstige 95 % af 
landsgennemsnittet. Årsagen hertil skønnes at være, at brandvæsenet ofte bliver kaldt ud til relativt mindre spild af 
bl.a. olie, som kunne have været håndteret af vejmyndigheden. Vi har kørt 1 % mere til brand end 
landsgennemsnittet. I 2014 var vi udsat for falske alarmer fra en enkelt borger. Fratrækkes de ca. 10 udkald til denne 
borger, vil vi være under landsgennemsnit. Udkald til redningsopgaver er som hidtil under landsgennemsnittet og 
udkald til ABA-anlæg er faldet drastisk. Vi ligger med de 36 udkald 69 % under landsgennemsnittet. 
· Alle lovpligtige brandsyn er gennemført i 2014. 
· Der er stadig fokus på arbejdsmiljøområdet, hvor især de gener, som mandskabet udsættes for i forbindelse med 
sod og røg, søges minimeret. 
  
Medio 2014 blev det offentliggjort, hvordan redningsberedskabet i [adresse] fremover skal organiseres. [adresse] 
Brandvæsen brugte i efteråret 2014 mange administrative ressourcer på det kommende samarbejde med 
 
Byråd 
25. august 2015 
Sagsnr. 710-2015-
28030 
Dok.nr. 710-2015-
222191 
Sagsbehandler 
DPNIF 
  
Tidl. politisk behandling 
  
Forventet sagsgang 
BE-K, ØK, BY 
Lovgrundlag 
Beredskabsloven 
nabokommunerne Randers, [adresse] og [adresse]. 
  
Mandskabssituationen på den kommunale brandstation i Hadsten og blandt indsatsledergruppen er stabil. 
  
ØKONOMI 
Regnskab 2014 for Favrskov Brandvæsen udviser et mindre overskud på kr. 143.000, som overføres til 2015, hvor 
der er behov for yderligere midler i forbindelse med den kommende sammenlægning. 
  
INDDRAGELSE 
Beredskabsafdelingen har løbende dialog med eksterne samarbejdspartnere, virksomheder og borgere om 
konkrete beredskabsforhold. Der lægges meget vægt på en dialogbaseret opgavevaretagelse. 
  
På station Hadsten afholdes der årligt fire MED-udvalgsmøder. Møderne giver inspiration til medarbejdere og 
ledelse, og er med til at sikre den mest optimale udnyttelse af ressourcerne. 
  
INDSTILLING 
Beredskabskommissionen indstiller til Byrådet: 
  
1.    At Årsrapport 2014 for Favrskov Brandvæsen godkendes. 
  
BESLUTNING 
  
Beredskabskommission, 22. juni 2015: 
Fraværende: Bertram Jepsen, Gert Vestergaard 
  
Indstilles godkendt. 
  
Økonomiudvalget, 18. august 2015: 
Fraværende: Ingen 
  
Indstilles godkendt. 
  
Bilag 
  
  
  
  
Byråd, 25. august 2015: 
Fraværende: Ingen 
  
Godkendt. 
Årsrapport endelig godkendt udgave april 2014 
710-2015-156519 
